Poliisi pyytää yleisön apua 14-vuotiaan Maarit Lammin etsinnässä.

Länsi-Uudenmaan poliisilaitos julkaisi Maarit Lammin valokuvan. Poliisi toivoo vihjeitä Lammin olinpaikasta.

Lammi poistui maanantaina kesken koulupäivän Raaseporin Karjaalla sijaitsevasta koulusta.

Maarit Lammi on 167 senttiä pitkä ja normaalivartaloinen. Hänellä on pitkät tummanruskeat hiukset. Yllään hänellä on todennäköisesti vaaleanharmaa villatakki, viininpunaiset farkut ja tummansiniset tennarit. Mukanaan hänellä on viininpunainen reppu ja pieni skeittilauta.

Tuoreista havainnoista pyydetään ilmoittamaan hätänumeroon 112. Ei-kiireelliset havainnot voi ilmoittaa sähköpostiosoitteeseen poliisiasema.raasepori@poliisi.fi.